عبداللہ کویلیام

ولیم ہنری کویلیم (10 اپریل 1856  – 23 اپریل 1932)، جنھوں نے اپنا نام عبد اللہ کویلیم اور بعد میں ہنری مرکل لیون یا ہارون مصطفٰی لیون رکھ لیا تھا، 19 ویں صدی میں عیسائیت سے اسلام قبول کرنے والے نومسلم تھے، انگلستان کی پہلی مسجد اور اسلامی مرکز کے بانی کے طور پرمشہور ہوئے۔

ابتدائی زندگی 
ولیم ہنری کویلیام 10 اپریل 1856 کو لیور پول کے 22 ایلیٹ اسٹریٹ میں رہائش پزیر ایک مالدار مقامی گھرانے میں پیدا ہوئے تھے۔ انہوں نے اپنا بچپن کا بیشتر حصہ آئل آف مین پر گزارا اور ایک میتھوڈسٹ کی حیثیت سے ان کی پرورش ہوئی۔ انہوں نے لیورپول انسٹی ٹیوٹ اور مانکس کنگ ولیم کالج میں تعلیم حاصل کی۔ 

وہ 1878 میں وکیل بن گیا، انہوں نے فوجداری قانون میں مہارت حاصل کی اور 28 چرچ اسٹریٹ، لیورپول میں پریکٹس کی۔  انہوں نے قتل کے متعدد اعلیٰ مقدمات میں ملزموں کا دفاع کیا۔ 1879 میں اس نے حنا جان اسٹون سے شادی کی۔  اس وقت، کوئیلم ویسلیان اور برطانیہ میں الکوحل کے خلاف تحریککے حامی تھے۔

قبولِ اسلام 

کوئیلئم نے علاج کے لیے مراکش کے دورے کے بعد 1887 میں اسلام قبول کیا۔ قبولِ اسلام کے بعد، کوئیلیم نے افغانستان کے ولی عہد شہزادہ نصراللہ خان کی طرف سے دیے گئے ایک عطیہ کی بدولت، لیورپول میں 8 ، 11 اور 12 نمبر بروغہم ٹیرس خریدے۔ 8 بروغہم ٹیرس لیورپول مسلم انسٹی ٹیوٹ بن گیا، جو برطانیہ میں پہلی مسجد تھی۔ یہ یوم کرسمس، 1889 کے موقع پر کھولا گیا۔  کوئیلیم نے لڑکوں کے لیے اقامتی اسکول اور لڑکیوں کے لیے ایک سادہ اسکول اور یتیم خانہ کھولا۔ اس کے علاوہ مدینہ ہاؤس ان غیر مسلم والدین کی سہولت کے لیے کھولا جو اپنے بچوں کی دیکھ بھال کرنے سے قاصر تھے اور انھیں بطور مسلمان پالنے پر رضامند ہو گئے تھے۔ اس کے علاوہ، انسٹی ٹیوٹ نے متعدد مضامین پر مشتمل تعلیمی کلاسز کا انتظام کیا، اس میں ایک میوزیم اور سائنسی تجربہ گاہ بھی شامل تھی۔  1889 میں، انہوں نے سب سے پہلے عقیدۃ الاسلام نامی کتاب شائع کی، جو دعوتِ اسلام اور اس کے کلیدی اصولوں سے متعلق تھی۔ ابتدا میں، 2000 کاپیاں شائع کی گئیں، لیکن 1890 میں مزید 3000 کاپیاں شائع کی گئیں۔ کوئیلئم نے برطانیہ کے مسلمانوں کا ہفتہ وار مجلہ دی کریسنٹ اور ماہنامہ اسلامک ورلڈ، جس کے قارئین پوری دنیا میں تھے، شائع کیے۔

1890 میں، کوئیلم نے ہال کین کے اسٹیج ڈرامے، محمد کے خلاف مظاہرے منظم کیے۔ لیورپول میں مائیکل ہال، جو ایک سابق میتھوڈسٹ مبلغ تھا لیکن پھر 1891 میں اسلام قبول کر لیا تھا، کا پہلا عوامی مسلم جنازہ پڑھایا تھا۔ 

کوئلیم کی تبلیغ کے نتیجے میں متعدد قابل ذکر افراد نے اسلام قبول کیا۔ ان میں پروفیسر نصراللہ وارن اور ہاشم ویلڈ کے علاوہ جے پی اور اسٹالی برج کے سابق میئر بھی شامل تھے۔ ایک اندازے کے مطابق کوئیلم کے کام کے براہ راست نتیجے کے طور پر 600 کے قریب افراد نے برطانیہ میں اسلام قبول کر لیا تھا۔

انہوں نے بڑے پیمانے پر سفر کیا اور عالم اسلام کے رہنماؤں سے بہت سارے اعزازات حاصل کیے۔ 26 ویں عثمانی خلیفہ، عبدالحمید ثانی نے کوئیلیم کو برطانوی جزائر کےشیخ الاسلام کا خطاب عطا کیا۔ افغانستان کے امیر نے انہیں برطانیہ میں مسلمانوں کا شیخ تسلیم کیا اور لیورپول میں شاہِ ایران کے فارسی نائب قونصل مقرر ہوئے۔  ان کا انگریزی بولنے والے مغربی افریقی مسلمانوں سے بھی رابطہ تھا اور انہوں نے 1894 میں شیٹا بے مسجد کی افتتاحی تقریب میں شرکت کے لیے لاگوس جاتے ہوئے خطے کے ساحلی شہروں کا دورہ کیا۔ 

وہ دسمبر 1914 سے پہلے ایچ ایم لیون کے نام سے برطانیہ واپس آگئے۔  انہوں نے اپنا زیادہ تر وقت آئل آف مین پر اونکان میں گزارا۔ وہ ٹاویتن اسٹریٹ، بلومزبری، لندن میں انتقال کرگئے۔  انہیں ووکنگ کے قریب بروک ووڈ قبرستان میں ایک بے نشان قبر میں دفن کیا گیا۔ ممتاز اینگلو مسلم عبداللہ یوسف علی، محمد مارماڈیوک پکتھال (دونوں نے قرآن کا ترجمہ کیا تھا) اور لارڈ ہیڈلی کو بعد میں ان کے قریب دفن کیا گیا۔

سیاسی نظریات 
کوئیلیم نے استدلال کیا کہ مسلمانوں کو یورپی طاقتوں کی طرف سے مسلمانوں کے مقابلہ میں نہیں لڑنا چاہیے۔  انہوں نے سوڈان میں برطانوی خارجہ پالیسی کی مذمت کی۔  عثمانی خلیفہ کی بیعت اور ان کے سیاسی نظریات کی وجہ سے کچھ لوگوں نے ان کو غدار قرار دے دیا۔

میراث 
ان کی میراث کو بنیادی طور پر عبد اللہ کوئیلیم سوسائٹی نے برقرار رکھا ہوا ہے، جو 1996 میں قائم کی گئی تھی۔ اس سوسائٹی کا مقصد بروغہم ٹیرس میں واقع لیورپول مسلم انسٹی ٹیوٹ کی بحالی کا کام مکمل کرنا ہے۔  اس سوسائٹی میں ماہرینِ تعلیم کی مدد کی گئی ہے جن میں جامعہ لیورپول ہوپ کے سابق رون گیویز اور ڈوکوز ایلول یونیورسٹی کے محمد سیکر بھی شامل ہیں۔ یہ سوسائٹی یونیورسٹی کے طلبہ کو رہائش بھی فراہم کرتی ہے۔

ذرائع 

 
  (کویلیم اور دیگر لوگوں کی شاعری پر مشتمل)

بیرونی روابط 

 عبد اللہ کوئیلیم سوسائٹی
 عبد اللہ کوئلیم: برطانوی مسلمانوں کی تاریخ
 کوئیلیم فاؤنڈیشن
 اسلام کا فراموش کردہ چیمپئن: ایک شخص اور اس کی مسجد،  دی انڈیپنڈنٹ اخبار، 2 اگست 2007
 عبد اللہ کوئلہم اور ان کی مسجد پر بی بی سی کی خصوصی رپورٹ، جس میں ان کی نواسی اور مداحوں کے آڈیو تعریفی پیغامات بھی شامل ہیں
 مسلم کونسل آف برطانیہ کی سوانح اور کوئیلیم کی زندگی پر پروفائل
 دی رڈل آف لائف، عبد اللہ کوئلیم کی نظم
 برطانیہ میں مسلمانوں پر ایک مختصر نظر

حوالہ جات 

انگریز مسلمان
بروک ووڈ قبرستان میں تدفین
انیسویں صدی کے اسلامی مسلم علما
سابقہ انگریز مسیحی
پروٹسٹنٹ سے اسلام قبول کرنے والی شخصیات
1932ء کی وفیات
1856ء کی پیدائشیں
مقالے جن میں عربی زبان کا متن ہے
ویکی ڈیٹا سے مطابقت رکھنے والی مختصر تفصیل